En 1380 se casó en Montpeller con o infant Chuan, contra a voluntad d'o rei Pero o Ceremonioso (que quereba casar a o suyo fillo Chuan con María de Secilia). Tenió buena relación con o suyo mariu, pero unas relacions dificils con os suyos suegros, mas que mas con a zaguera muller d'o rei Pero: Sibila de Fortià. O conflicto yera de tals dimensions que se creyoron en a cort dos partius arredol de cada muller. Remató en l'anyo 1387, con a muerte d'o rei y a puyada a la cadiera reyal de Chuan, iste fació engarcholar a Sibila y ceder totz os suyos biens a Violant.